b'\n_START_ARTICLE_\nOrogeneza\n_START_PARAGRAPH_\nOrogeneza (tudi gorotvornost in gorotvorni proces) je postopek nastajanja gora skozi tektonske strukturne spremembe. Tak\xc5\xa1ni postopki se dogajajajo izklju\xc4\x8dno zaradi tektonike litosferskih plo\xc5\xa1\xc4\x8d; njihovo preu\xc4\x8devanje je v veliki meri pripomoglo k nastanku teorije o tektoniki plo\xc5\xa1\xc4\x8d ter nastanku oceanskih hrbtov v petdesetih in \xc5\xa1estdesetih letih 20. stoletja._NEWLINE_Osrednji rezultat orogeneze so gorski (orogeni) pasovi. So dolgi in ozki lokasti hrbti, ki imajo zna\xc4\x8dilno slede\xc4\x8do si slemenitev. Nastajajo zaradi stiskanja dveh litosferskih plo\xc5\xa1\xc4\x8d na njunih robovih oziroma stikih, kjer se mnogokrat tvorijo metamorfne kamnine kot gradniki gorstev._NEWLINE_Vi\xc5\xa1ina orogenetskih gora je povezana z na\xc4\x8deli izostazije, ki uravnavajo vi\xc5\xa1ino zemeljske povr\xc5\xa1ine s potapljanjem debelej\xc5\xa1ih predelov skorje v Zemljin pla\xc5\xa1\xc4\x8d.'